Il-Konferenza Episkopali Maltija nnotat b’sogħba l-inċidenti riċenti ta’ nies li kienu qed ifittxu l-ażil u li tilfu ħajjithom fuq il-baħar ta’ madwarna . L-Isqfijiet Mario Grech, Pawlu Cremona u Charles J.Scicluna appellaw lill-Awtoritajiet Ċivili u lill-Għaqdiet mhux governattivi, b’mod speċjali dawk fi ħdan il-Knisja, biex ikomplu fil-ħidma tagħhom favur il-ħajja umana u l-ħarsien tad-Drittijiet Fundamentali tal-bniedem.